সাবেক ইউপি সদস্য আহমদ হোসেন বলেন, গত বর্ষায় আমার নিজ বাড়ি ভিটাও নদীতে বিলীন হয়ে গেছে। তখন থেকে আত্মীয় স্বজনের বাড়িতে আশ্রয় নিয়ে আছি। পাহাড়ি ঢলে খান মোহাম্মদ সিকদার পাড়া এলাকায় নদী ভাঙন ভয়াবহ রুপ নিয়েছে। দু’দিনে সিএনজি চালক মো. শাহজাহান, আব্দুল করিম, আব্দুর রহমান, জামাল হোসেন, নুরুল আলম, নুর ই জান্নাত ও আবুল কালামের বাড়ি নদীতে ভেঙে গেছে। আমিলাইষের ৩নং ওয়ার্ডের ইউপি সদস্য মোস্তাক আহমদ বলেন, খান মোহাম্মদ সিকদার পাড়ায় ভয়াবহ নদী ভাঙন শুরু হয়েছে। ইতিমধ্যে অনেকের বাড়ি নদীতে বিলীন হয়ে গেছে।